
DR.30.4.2008  
 

 

57 

Dato' Sri Ong Ka Ting [Kulai]:  Kebebasan itu menjadi prinsip paling utama 
dalam demokrasi.  Rukun Negara menerusi lima prinsip utamanya adalah berdasar kepada 
prinsip demokrasi dan mempunyai sasaran yang fokus. 

Timbalan Yang di-Pertua [Datuk Dr. Wan Junaidi Tuanku Jaafar]:  Yang 
Berhormat Kulai, ada yang berdiri.   

Dato' Sri Ong Ka Ting [Kulai]:  Tak habis lagi.  Terima kasih.   

Dr. Lo' Lo' Mohamad Ghazali [Titiwangsa]:  Boring nanti orang dengar Yang 
Berhormat. 

Dato' Sri Ong Ka Ting [Kulai]:  Tidak apa la.  Nanti Yang Berhormat boleh 
berucap la.  Okey? Ia tidak dibina berdasarkan kepada prinsip-prinsip negara kebajikan 
yang tidak menggalakkan produktiviti dan mengakibatkan cukai pendapatan yang tinggi, 
keadilan sosial dan hak asasi manusia mesti ditunaikan berdasarkan kepada prinsip-prinsip 
demokrasi yang terbuka.  Objektif-objektif Rukun Negara antara lain termasuk mencapai 
perpaduan antara kaum, memelihara cara kehidupan yang demokratik serta mewujudkan 
sebuah masyarakat yang adil di mana hasil kekayaan dan kemakmuran negara dapat 
dikongsi secara bersama dalam cara yang adil.  Rukun Negara turut merangkumi jaminan 
pendekatan liberal ke arah memelihara kepelbagaian budaya masyarakat berbilang kaum 
dan membina sebuah masyarakat progresif yang akan memanfaatkan kemudahan sains 
dan teknologi.   

Sesungguhnya, Rukun Negara telah membentuk asas-asas dalam kenegaraan 
kita dan asas-asas tadi perlu disemaikan dalam diri generasi muda yang pada satu hari 
nanti akan menjadi pemimpin negara ini.  Rukun Negara yang terus menjadi petunjuk 
kepada kita untuk usaha pembinaan bangsa dan sewajarnya dihormati oleh semua pihak.  
Ia juga merupakan satu visi yang dikongsi bersama untuk perpaduan nasional.  Prinsip-
prinsip dalam Rukun Negara mesti sentiasa dipertahankan dan diamalkan.  Kita tidak boleh 
mengambil mudah terhadap kestabilan politik yang dinikmati selama ini.   

Tuan Yang di-Pertua, saya yakin jika rakyat Malaysia sentiasa pegang kepada 
prinsip Rukun Negara dan sentiasa bersatu padu untuk membangun negara atas semangat 
kemalaysiaan, dan juga berpegang kuat kepada prinsip dan semangat Perlembagaan 
negara, kita akan dapat maju ke hadapan dan menjadikan masyarakat kita lebih progresif 
serta negara lebih kuat dan berdaulat.  Tuan Yang di-Pertua, atas keyakinan itu, saya 
mohon mencadangkan.   

Timbalan Yang di-Pertua [Datuk Dr. Wan Junaidi Tuanku Jaafar]:  Yang 
Berhormat Bintulu. 

 

3.07 ptg. 

Datuk Seri Tiong King Sing [Bintulu]:  Terima kasih Tuan Yang di-Pertua.  Saya 
memohon menyokong Usul Menjunjung Kasih kepada Seri Paduka Baginda Yang di-
Pertuan Agong yang dicadangkan oleh Yang Berhormat dari Kulai tadi itu.   

Tuan Yang di-Pertua dan Ahli-ahli Yang Berhormat, terlebih dahulu saya ingin 
merakamkan ucapan setinggi-tinggi terima kasih dan syukur kepada Seri Paduka Baginda 
Yang di-Pertuan Agong atas titah ucapan baginda yang mana Tuanku telah membenarkan 
satu ucapan yang memenuhi segala pandangan serta harapan yang telah mencukupi 
semua bidang dan semua perkara yang berkaitan dengan kemajuan dan juga 
pembangunan negara kita.  Keprihatinan baginda dalam hal ehwal pembangunan negara 
dan pandangan baginda ke atas tanggungjawab kerajaan untuk menjamin kesejahteraan 
rakyat amat dihargai dan disanjung oleh kami sebagai Ahli Parlimen pilihan rakyat.   

Tuan Yang di-Pertua, pembentukan bangsa Malaysia tidak akan tercapai tanpa 
keadilan sosial dan ekonomi yang dapat menggalakkan kerjasama antara pelbagai kaum di 
negara ini. Pengalaman di banyak negara menunjukkan sekiranya pelaksanaan rancangan-
rancangan pembangunan dibuat tanpa kerjasama antara kaum dan tanpa penglibatan 
rakyat secara keseluruhannya, sudah pasti objektif rancangan tersebut tidak akan tercapai.   



57 Dato' Sri Ong Ka Ting [Kulai]: Kebebasan itu menjadi prinsip paling utama dalam demokrasi. Rukun Negara menerusi lima prinsip utamanya adalah berdasar kepada prinsip demokrasi dan mempunyai sasaran yang fokus. Timbalan Yang di-Pertua [Datuk Dr. Wan Junaidi Tuanku Jaafar]: Yang Berhormat Kulai, ada yang berdiri. Dato' Sri Ong Ka Ting [Kulai]: Tak habis lagi. Terima kasih. Dr. Lo' Lo' Mohamad Ghazali [Titiwangsa]: Boring nanti orang dengar Yang Berhormat. Dato' Sri Ong Ka Ting [Kulai]: Tidak apa la. Nanti Yang Berhormat boleh berucap la. Okey? Ia tidak dibina berdasarkan kepada prinsip-prinsip negara kebajikan yang tidak menggalakkan produktiviti dan mengakibatkan cukai pendapatan yang tinggi, keadilan sosial dan hak asasi manusia mesti ditunaikan berdasarkan kepada prinsip-prinsip demokrasi yang terbuka. Objektif-objektif Rukun Negara antara lain termasuk mencapai perpaduan antara kaum, memelihara cara kehidupan yang demokratik serta mewujudkan sebuah masyarakat yang adil di mana hasil kekayaan dan kemakmuran negara dapat dikongsi secara bersama dalam cara yang adil. Rukun Negara turut merangkumi jaminan pendekatan liberal ke arah memelihara kepelbagaian budaya masyarakat berbilang kaum dan membina sebuah masyarakat progresif yang akan memanfaatkan kemudahan sains dan teknologi. Sesungguhnya, Rukun Negara telah membentuk asas-asas dalam kenegaraan kita dan asas-asas tadi perlu disemaikan dalam diri generasi muda yang pada satu hari nanti akan menjadi pemimpin negara ini. Rukun Negara yang terus menjadi petunjuk kepada kita untuk usaha pembinaan bangsa dan sewajarnya dihormati oleh semua pihak. Ia juga merupakan satu visi yang dikongsi bersama untuk perpaduan nasional. Prinsip- prinsip dalam Rukun Negara mesti sentiasa dipertahankan dan diamalkan. Kita tidak boleh mengambil mudah terhadap kestabilan politik yang dinikmati selama ini. Tuan Yang di-Pertua, saya yakin jika rakyat Malaysia sentiasa pegang kepada prinsip Rukun Negara dan sentiasa bersatu padu untuk membangun negara atas semangat kemalaysiaan, dan juga berpegang kuat kepada prinsip dan semangat Perlembagaan negara, kita akan dapat maju ke hadapan dan menjadikan masyarakat kita lebih progresif serta negara lebih kuat dan berdaulat. Tuan Yang di-Pertua, atas keyakinan itu, saya mohon mencadangkan. Timbalan Yang di-Pertua [Datuk Dr. Wan Junaidi Tuanku Jaafar]: Yang Berhormat Bintulu. 3.07 ptg. Datuk Seri Tiong King Sing [Bintulu]: Terima kasih Tuan Yang di-Pertua. Saya memohon menyokong Usul Menjunjung Kasih kepada Seri Paduka Baginda Yang di- Pertuan Agong yang dicadangkan oleh Yang Berhormat dari Kulai tadi itu. Tuan Yang di-Pertua dan Ahli-ahli Yang Berhormat, terlebih dahulu saya ingin merakamkan ucapan setinggi-tinggi terima kasih dan syukur kepada Seri Paduka Baginda Yang di-Pertuan Agong atas titah ucapan baginda yang mana Tuanku telah membenarkan satu ucapan yang memenuhi segala pandangan serta harapan yang telah mencukupi semua bidang dan semua perkara yang berkaitan dengan kemajuan dan juga pembangunan negara kita. Keprihatinan baginda dalam hal ehwal pembangunan negara dan pandangan baginda ke atas tanggungjawab kerajaan untuk menjamin kesejahteraan rakyat amat dihargai dan disanjung oleh kami sebagai Ahli Parlimen pilihan rakyat. Tuan Yang di-Pertua, pembentukan bangsa Malaysia tidak akan tercapai tanpa keadilan sosial dan ekonomi yang dapat menggalakkan kerjasama antara pelbagai kaum di negara ini. Pengalaman di banyak negara menunjukkan sekiranya pelaksanaan rancangan- rancangan pembangunan dibuat tanpa kerjasama antara kaum dan tanpa penglibatan rakyat secara keseluruhannya, sudah pasti objektif rancangan tersebut tidak akan tercapai.